nang isang gabing tahimic itong hari', na iidlip, capagdaca', nanaguinip sa hihigan niyang banig. at ang bungang panaguimpan nitong hari cong tinuran, ang anac na si don juan pinag lilo at pinatay. ang dalauang tampalasang sa caniya ay pumatay, inihulog at iniuan sa balon na calaliman. sa pananaguinip baga nitong mahal na monarca, nagbangon capagcaraca sa hihigan niyang cama. at hindi nanga na idlip sa malaqui niyang hapis, sa hirap na masasapit niyong bunsong ini ibig. ito ang niyang dahilan nang sa bungang panaguimpan tuloy ipinagcaramdam at sa banig ay naratay. nagpatauag nanga rito marurunong na medico, dili masabi cun ano ang saquit nang haring ito. sa gayong carami baga medicong tinauag nila, ay ualang macapagbadya sa saquit na dinadala. ay mayroon namang isa na bagong cararating pa, siyang nagpahayag baga saquit nang bunying alteza. ang damdam mo haring mahal ay galing sa panaguimpan, sa iyo', aquing tuturan ang iyo pong cagamutan.